cyanic-selkie/wikianc huggingface dataset:
Ն-2 (ՀԿՌՀ)
Ընդհանուր բնութագիր
Հայաստանը պաշտոնապես դեռ չի հրապարակել շատ տեղեկություններ Ն-2 համակարգերի վերաբերյալ։ Ն-2 բազմակի հրթիռային համակարգերը նախագծվել և արտադրվում են 2011 թվականից հայկական Գառնի Լեռ ընկերության կողմից։ Ն-2 համակարգերը գտնվում են Հայաստանի զինված ուժերի, և ամենայն հավանականությամբ Լեռնային Ղարաբաղի Պաշտպանության բանակի սպառազինության մեջ։ Ն-2 համակարգերը շուտով դրվելու են զանգվածային արտադրության։ Այս համակարգերը տեղադրված են ԳԱԶ 3308 բեռնատարի շասսիի վրա։ Այս համակարգերը արձակում են ԹԲ-1 և ՁՀՆ-7 (RPG-7) նռնակներ (նախատեսվում է համատեղել նաև մի շարք այլ զինամթերքներ)։ Ն-2 համակարգերը, բաղկացած են 12 ուղղորդիչներից, որոնց արձակումը տևում է ընդամենը 10 վայրկյան։
Աղբյուրներ
Կատեգորիա:Հրթիռային զենք Կատեգորիա:Հայաստանի զենք
Սոմյուր
Սոմյուր (Saumur), քաղաք Ֆրանսիայում՝ տեղակայված Մեն և Լուար դեպարտամենտում, Լուար գետի ձախ ափին՝ Տուե գետի՝ նրա մեջ թափվելու շրջակայքում։ Սոմյուր գավառի սուպրեֆեկտուրան է։ 1999 թվականի տվյալների համաձայն՝ բնակչությունը կազմում է 29 857 մարդ։
Տնտեսություն
Խաղողագործություն և գինեգործություն (փրփրուն գինու), լիկյորների պատրաստում։ Ռազմական հեծելազորային դպրոցին մոտ լինելը, ինչպես նաև խաղողի աճեցման համար անհրաժեշտ պայմանների առկայությունը փրփրուն գինիների արտադրության գործում այդ շրջանը հիմնական մրցակից դարձրին Շամպայն պրովինցիային։ Այստեղ հիմնվեցին Ackerman (հիմնադրվել է 1811 թվականին), Luis de Grenelle (1859 թվական) և այլ հայտնի ապրանքանիշերի փրփրուն գինիների տներ։ Բիզնեսի հաջող զարգացմանը նպաստեցին այն սպառողները, ովքեր բանակի սպաների կազմից էին։ Այդ նույն բանակային ավանդույթի համաձայն՝ այստեղ սկսեցին արտադրվել նաև լիկյորի տեսքով ավելի թունդ խմիչքներ։ Զբոսաշրջությունը զարգանում է հենց քաղաքում գտնվող ամրոցի և դրանից ոչ շատ հեռու գտնվող Բրեզայի ստորգետնյա ամրության շնորհիվ։ Զրահատանկային տեխնիկայի թանգարանը մտնում է աշխարհի լավագույն թանգարանների տասնյակի մեջ, ինչպես նաև նպաստում է զբոսաշրջության զարգացմանը։
Պատմություն
845 թվականին Սոմյուրը թալանվել է Ռագնար Լոդբրոկի որդու՝ դանիացի վիկինգ Հասթեյնի (Hasting; մոտ. 810—893) կողմից։
1599 թվականի մարտից մինչ Նանտի Էդիկտի չեղարկումը ներառյալ, որը տեղի ունեցավ 1685 թվականին, Սոմյուրում գոյություն է ունեցել Ֆրանսիայում առաջին՝ Հուգենոտների աստվածաբանական ակադեմիան (Académie de Saumur), որը հիմնվել է Ֆիլիպ Դյուպլեսի Մորնեի կողմից և հասել իր ծաղկմանը, դրա հետ միաժամանակ ակադեմիայի պրոֆեսոր Մոիզ Ամիրոյի օրոք՝ 1633-1634 թվականներին, հերետիկոսության օրրանի կողմից հռչակ է ձեռք բերել։
Չնայած մարշալ Պետենի՝ հաշտեցման մասին հայտարարությանը՝ 1940 թվականի հունիսին Սոմյուրական հեծելազորային դպրոցի կուրսանտները հրաժարվում են դադարեցնել գերմանացիների հետ պայքարը։ Երեք օրվա ընթացքում այդ երիտասարդ զինվորները հարվածներ են հասցնում թշնամուն։
Արտաքին հղումներ
Կատեգորիա:Ֆրանսիայի քաղաքներ
DZIDZIO
«DZIDZIO» (Дзидзьо ), ուկրանիական փոփ-խումբ, որը ստեղծվել է 2009 թվականին ։ Հանդես է գալիս «կատակերգական հակագլամուրային փոփ» ժանրում։ Օգտագործում է ուկրաիներենի պոսանյան բարբառներ, սուրժիկ և հայհոյախոսական բառապաշար ։
Պատմություն
DZIDZIO խումբը ստեղծվել է 2009 թվականին Լվովի մարզի Նովոյվորովսկ քաղաքում՝ Անդրեյ Կուզմենկոյի աջակցությամբ։ Նրա կազմում գտնվում են Միխայլո Խոման (Ձիձիո) և Օլեգ Տուրկոն (Լեսիկ)։ Ավելի ուշ միացավ ևս մեկ մասնակից` Նազարի Գուկը (Յուլիկ)։ Այդ պահին Ձիձիոն համացանցում ժողովրդականություն է ձեռք բերել Մեյսոն խոճկորի՝ «խմբի գաղափարական ոգեշնչողի» մասին իր մենախոսությունների շնորհիվ։
DZIDZIO-ին առաջին հաջողությունը բերեց «Скрябин» խմբի «Старі фотографії» երգի կատարումը։ Խմբի հաջորդ հիթը «Ялта» երգն էր, որի բառերը և երաժշտությունը գրել է Անդրեյ Կուզմենկոն ։ Խումբը մեծ ժողովրդականություն է ձեռք բերել համացանցում, նրանց ՎԿ-ի ֆան-ակումբն ունի ավելի քան 200 հազար հետևորդ։
2012 թվականի ամռանը տեղի ունեցավ «ХА-ХА-ХА» երգի պրեմիերան, իսկ հոկտեմբերին թողարկվեց համանուն ալբոմ։ 2013 թվականի գարնանը թողարկվեց նոր «Сусіди» երգը։ Մարտին թողարկվեց նաև խմբի կարաոկե սկավառակը DVD ֆորմատով։ 2013 թվականի մայիսի 18-ին տեղի ունեցավ DZIDZIO խմբի մենահամերգը «Արենա Լվով» մարզադաշտում, որին ներկա էր շուրջ 25 000 հանդիսատես ։
2016 թվականին խումբը սկանդալով լքեց կիթառահար Օլեգ Տուրկոն։ Նրա տեղը զբաղեցրեց Օրեստ Գալիցկին (Լյամուր) ։
2017 թվականին խմբի առաջնորդ Միխայլո Խոման նկարահանվել է «DZIDZIO կոնտրաբաս» («DZIDZIO Контрабас»)կատակերգությունում։
Արտաքին հղումներ
Կատեգորիա:2009 հիմնադրված երաժշտական խմբեր
Օլչենենգո
Օլչենենգո (Olcenengo), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 16 կմ² տարածք։ Բնակչությունը 2008 թվականի տվյալներով 607 մարդ է։ Հեռախոսային կոդը՝ 0161 ։ Փոստային ինդեքս 13040։ Խտությունը՝ 38 մարդ/կմ²։
Ժողովրդագրություն
Բնակչության աճ.
Արտաքին հղումներ
Կատեգորիա:Իտալիայի բնակավայրեր
Ճառընտիր (4717)
Ճառընտիր (4717), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4717 թվի տակ։ Ձեռագիրը գրվել է 1592 թվականին Աբրահամ երեց գրչի կողմից՝ Գինեկաց գյուղում։ Ստացողը եղել է Կարապետ քահանան։ Գրված է թղթի վրա, որը ունի 39x30 չափս։ Ձեռագիրը կազմված է 353 թերթից։ Գրված է երկսյուն, բոլորգրով։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 15բ, 130բ, 177ա, 282բ, 352ա և այլուր, հետագայի՝ 1ա (1722թ.), կնիք՝ 2բ, 3ա (1904թ., Մեսրոպ քահանա) ։
Ծանոթագրություններ
Կատեգորիա:Մատենադարանի ձեռագրեր
Թայ Բարել
Թայլեր Ջերալդ Բարել (Ty Burrell, ), ամերիկացի դերասան և կատակերգու։ Հայտնի է Ֆիլ Դանֆիի կերպարով` «Ամերիկյան ընտանիք» կատակերգական հեռուստասերիալում, որի համար նա արժանացել է մի շարք մրցանակների, այդ թվում՝ Էմմիի մրցանակին և ԱՄՆ կինոդերասանների գիլդիայի մրցանակի։
Կենսագրություն
Բուրելը ծնվել է Օրենսոնի Գրանթ Պաս քաղաքում։ Նրա մայրը Շերի Ռոուզն է (օրիորդական ազգանունը` Հայակ), ուսուցչուհի, հայրը` Գարի Ջերալդ Բարել, ընտանեկան հոգեբան։ Նա ունի անգլիական և գերմանական արմատներ։ Բարելը մեծացել է Էփլգեյթ փոքր քաղաքում, որը գտնվում է Օրեգոնում ՝ Կալիֆոռնիայի հետ սահմանի մոտ։ Դպրոցում Բուրելը սիրում էր ֆուտբոլը։ 1993 թվականին ավարտել է համալսարանը թատրոնի և արվեստի բակալավրի աստիճանով։
Կարիերա
Բուրելի առաջին դերերը կինոյում եղել են «Էվոլյուցիա» и «Սև բազե» ֆիլմերում 2001 թվականին։ Նա նաև մասնակցել է թատերական բեմադրույթունների, այդ թվում` «Մակբեթ» պիեսում, որը բեմադրվել է Բրոդվեյում 2000 թվականին։ Բարելը հանդես է եկել «Օրենք և կարգ» և «Օրենք և կարգ։ Հատուկ բաժանմունք» հեռուստասերիալներում, ինչպես նաև «Մահացածների լուսաբացը», «Խոտի տերևները» և «Ազգի գանձը։ Գաղտնիքների գիրքը» ֆիլմերում։ Նա մարմնավորել է Դոկ Սամսոնին «Անհավանական Խալկը» ֆիլմում, որը թողարկվել է 2008 թվականին։
«Ամերիկյան ընտանիք» սերիալում դերակատարում ունենալուց առաջ, Բարելը և շոուի ստեղծողներից մեկը՝ Քրիստոֆեր Լլոյդը, միասին աշխատեել են երկու սիթքոմների վրա, որոնք հաջողություն չեն ունեցել։ 2009 թվականի սեպտեմբերին կայացել է «Ամերիկյան ընտանիք» հեռուստասերիալի պրեմիերան, որտեղ Բարրելը մարմնավորել է Ֆիլ Դանֆին, անշարժ գույքի գործակալ։ Այս դերը նրան արժանացրել է քննադատների դրական արձագանքին և բազմաթիվ մրցանակների. Երկու Էմմի մրցանակ և մեկԱՄՆ կինոդերասանների գիլդիայի մրցանակի` լավագույն դերասան անվանակարգում։ Սերիալի դերասանական կազմի հետ նա արժանացել է ԱՄՆ կինոդերասանների գիլդիայի մրցանակի` «Լավագույն դերասանական կազմ կատակերգական սերիալում» անվանակարգում։
Անձնական կյանք
Բուրելը և նրա կինը ՝ Հոլլին, ամուսնացել են 2000 թվականին։ Զույգը ունի երկու որդեգրված երեխա` Ֆրենսիսը (ծնվել է 2010 թ. ) և Գրետան (ծնվել է 2012 թ. ): Նրանք ապրում են ԱՄՆ-ի Լոս Անջելես քաղաքում։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի կատակերգուներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:«Էմմի» մրցանակի դափնեկիրներ Կատեգորիա:Ամերիկացի տղամարդ թատերական դերասաններ Կատեգորիա:Հնչյունավորողներ
Գաղըքլը
Գաղըքլը, լեռնագագաթ Պոնտական լեռնահամակարգում։ Այդպես են կոչվում Պոնտական լեռների ամենաբարձր կատարները։ Նախկինում ծածկված է եղել հսկա ծառերի խիտ անտառներով, իսկ անցյան դարի երկրորդ կեսում դրանք արդեն ոչնչացված էին և միայն տեղ-տեղ երևում էին վաղեմի անտառի ծառերի մի մասի արմատները ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
Ամերիկա-հնդկական հարաբերություններ
Հնդկաստան – ԱՄՆ հարաբերություններ
Հետսառըպատերազմյան տարիները բեկումնային էին Հնդկաստանի համար, քանի որ վերջինս պետք էր արտաքին քաղաքականության հարաբերություններում նոր հայեցակարգ որդեգրել։ Այս հիմքով՝ Հնդկաստանը վերսկսեց իր հարաբերությունները ԱՄՆ-ի հետ, որի հիմանական շարժառիթը տնտեսական հարաբերություններն էին։
Հնդկաստան-ԱՄՆ հարաբերություններում իրականացվեցին հսկայական փոփոխությունները, որը ուներ անմիջական փոխկապակցավածություն որոշ երկրների արտաքին քաղաքական շահերի հետ։ Այդ փոփոխությունները շարունակեցին մնալ հակասական և <<զիգզագաձև>>: Բուշի կառավարությունը Հնդկաստանի հետ հարաբերություններում նորորարություն մտցրեց և բեղմնավոր ժամանակաշրջանի սկիզբ դրեց։ Ամեն ինչ փոխվեց, երբ կոնգրեսական կառավարությունը պարտվեց և նոր միացյալ կառավարութնունը հաղթեց։ Դժվար է ասել, թե Հնդկաստանի տնտեսության մեջ էական փոփոություններ եղան, սակայն նոր կառավարությունը ողջունեց օտարերկրյա ներդրումները և խոստացավ ավելի աղքատիկ մոտեցում։ Այնուամենայնիվ ֆինանսների նախարար Ս.Ռ. Չիդամբարն և արտադրության նախարար Մոտասովի Մարան անշուշտ ներդրումների կողմնակից են և հրահրում էին կառավարությանը որդեգրել տնտեսական քաղաքականություն։
Չնայած կար որոշակի հստակություն տնտեսական հարաբերություններում, սակայն քաղաքական հարաբերություններում որևէ կարևոր դեպք չէր գրանցվել։ Հնդկաստան-ԱՄՆ հարաբերությունների հիմքում հիմնականում ընկած էին տնտեսական փոխազդեցությունները և 1990-ականների քաղաքական փխրուն հարաբերությունները։ Անշուշտ, փոփոխութուններ եղել են, սակայն ամենանշանակալի փոփոխությունը եղավ Բուշի նախագահության տարիներին։ ԱՄՆ-ն մտահոգված էր մարդու իրավունքների խաշտպանությամբ և դրանով էր բացատրվում Քլինթոնի վերադարձը դեպի Ջիմմի Քարթերի առաջ քաշած՝ մարդու իրավունքների պաշտպանության նպատակով պայքարին։
1. Հարավ-արևմտյան Ասիայի, Պարսից ծոցի երկրների և Պակիստանի ստրատեգիական նշանակությունն էև, քանի որ այս երկրները բնորոշվում էին անկայուն և ըմբոս իշխանություններիվ, և Քլինթոնի իշխանության ընդունման հարցում որպես ԱՄՆ-ի համախոհ Պակիստանը կարող էր զգալի դեր ունենալ։ Այնպիսի իրավիճակներում ինչպիսին ռադիկալ իսլամիստական շարժման ծավալումն էր գտնվում են Իրաքը, Հորդանանը, իսկ Պարսից ծոցի երկրները ճգնաժամ էին ապրում։ Իսլամական երկրներում և Կենտրոնական Ասիայի երկրներում անկայությունները միշտ էլ ԱՄՆ-ի համար եղել են մութ կողմ։ Վաշինգտոնը շահագրգռված է եղել համագործակցել Իսլամաբադի հետ, հավատալով որ, այն կարող է ունենալ մեծ դերակատարում այս տարածաշրջանում ։
2. Հնդկաստանը հնարվոր քաղաքական վտանգ էր ներկայացնում և պաշտոնական Վաշինգտոնը տեսնելով այդ փորձում էր Հնդկաստանին հսկողության տակ պահել։ Մի կողմից Հնդկաստանը տնտեսական վերածննդի շրջանում էր, ինչը ողջունելի է, քանի որ այն ուղղված էր շուկայական ազատության և ներդրումների զարգացմանը։ Մյուս կողմից Հնդկաստանը իր մասսայական ոչնչացման զենքերով և տիեզերակա ծրագերով հանդերձ կարող էր մեծ լիգայի անդամ դառնալ, որն էլ Հնդկաստանին կդրաձներ այս տարածաշրջանի լիդեր։
Ներկայումս հարաբերությունները Հնդկաստանի և ԱՄՆ-ի շարունակում են զարգանալ՝ չնայած առկա հակասությունների։
Արտաքին հղումներ
Կատեգորիա:ԱՄՆ-ի երկկողմ հարաբերություններ Կատեգորիա:Հնդկաստանի երկկողմ հարաբերություններ
Բրեզենհեմի ալգորիթմ
Բրեզենհեմի ալգորիթմ (Bresenham's algorithm), համակարգչային գրաֆիկայի հնագույն ալգորիթմներից է։ Որոշում է պատկերացանցում երկու կետերը միացնող ամենակարճ ճանապարհը։ Այն մշակվել է 1962 թվականին, IBM ընկերությունում, Ջեկ Է․ Բրեզենհեմի կողմից։ Մասնավորապես այն կիրառվում է համակարգչի էկրանին գծեր նկարելու համար։
Ալգորիթմ
Գիծը գծվում է երկու կետերի միջև - (x_0, y_0) և (x_1, y_1), որտեղ տրված են սյունը (x) և տողը(y), վերջիններս աճում են դեպի ներքև և աջ( (0,0) սկզբնակետը կլինի ամենավերև և ամենաձախ կետը )։ Սկզբում ենթադրենք, որ գիծը ուղղված է դեպի ներքև և աջ, ինչպես նաև (այսինքն՝ գիծը հորիզոնական ուղղի հետ կազմում է 45°֊ից փոքր անկյուն)։ Մեր խնդիրն է՝ գտնել այն կետի x և y ֊ը, որն ամենամոտը կլինի ուղղին։
Երկու կետերի միջև ընկած գծի հավասարումը
Քանի որ, ապա անհրաժեշտ է դիտարկել x-երը՝ գտնելու համար y֊երը։ y֊ը գտնելու համար անհրաժեշտ է կլորացնել հետևյալ բանաձևից ստացված թիվը (դեպի ավելի փոքր, ամբողջ թիվը)։
Սակայն անհրաժեշտություն չկա գտնել թվի բացարձակ արժեքը, քանի որ բավական է նկատել, որ y֊ը իր արժեքը սկսում է փոխել y0֊ից սկսած։ Ամեն քայլում ընթացիկ x֊ին գումարվում է 1 և արդյունքը բազմապատկվում անկյունային գործակցով, այնուհետև գումարվում y0-ն։ Մեր դեպքում անկյունային գործակիցը բացասական թիվ է (այն հաստատուն է, հետեևաբար կարելի է նախապես հաշվել այն։)։
Ամեն քայլում կատարվում է հետևյալ երկու գործողություններից որևէ մեկը՝ Գործողությունը պարզելու համար հարկավոր է հետևել շեղմանը, որը ընթացիկ x-ի նկատմամբ y-ի և ընթացիկ y֊ի հեռավորությունն է։ Ամեն քայլում x-ը մեծացնելով 1֊ով, շեղումը մեծացնում ենք անկյունային գործակցով։ Եթե շեղումը մեծ է 0.5֊ից, ապա գիծը ավելի մոտ է հաջորդ y-ին, հետևաբար y֊ը փոխում ենք մեկով, հակառակ դեպքում թողնում ենք նույնը՝ Հետևյալ օրինակում  ներկում է պիկսելը,   վերադարձնում է T֊ի նշանը,   վերադարձնում է թվի բացարձակ արժեքը։
Այս լուծման բացասական կողմերից մեկն այն է, որ այնպիսի փոփոխականների հետ, ինչպիսին են՝ deltaerr֊ը և error֊ը, համակարգիչները համեմատաբար ավելի դանդաղ են աշխատում։ Այս հարցը հեշտությամբ լուծվում է բոլոր իրական թվերը բազմապատկելով deltax֊ով։ Իրական թվերից վերջնականապես ազատվելու համար՝ -ը փոխարինում ենք   ֊ով։ Արդյունքում ստանում ենք հետևյալ լուծումը՝
function line(x0, x1, y0, y1) int deltax ։= abs(x1 - x0) int deltay ։= abs(y1 - y0) int error ։= 0 int deltaerr ։= deltay int y ։= y0 for x from x0 to x1 plot(x,y) error ։= error + deltaerr if 2 * error >= deltax y ։= y - 1 error ։= error - deltax
Ամբողջ թիվը երկուսով բազմապատկելու համար բավարար է կատարել ձախ բիթային տեղաշարժ։ Սակայն, եթե թիվը բացասական է, ապա վերջին բիթը կկորցնենք՝ արդյունքում կորցնելով նշանի բիթը։ Դրա համար օգտագործվում են լրացում և շրջում բիթային գործողությունները։
Կատեգորիա:Երկրաչափական ալգորիթմներ
Ֆաժակ լա Ռելանկ
Ֆաժակ լա Ռելանկ (Fajac-la-Relenque), համայնք Ֆրանսիայի Օկսիտանիա մարզի Օդ գավառում :
Բնակչությունը 2008 թվականի դրությամբ կազմում է 45 մարդ, բնակչության խտությունը` 12.82 մարդ/կմ²: Բնակավայրը զբաղեցնում է 3.51 կմ² տարածք:
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 180 կմ արևմուտք, Կարկասոն քաղաքից` 55 կմ արևմուտք:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 22 աշխատունակ (15-64 տարեկան) բնակիչ, որոնցից ակտիվ էին 17-ը, իսկ ոչ ակտիվները` 5: Ակտիվության ցուցանիշը կազմում է 77,3 %: 17 աշխատունակ մարդկանցից աշխատել է 15 անձ (9 տղամարդ և 6 կին): Գործազուրկ են եղել 2 անձ (0 տղամարդ և 2 կին): 5 անաշխատունակներից 0-ը եղել են աշակերտներ կամ ուսանողներ, 2-ը` թոշակառուներ, իսկ 3-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սուտլիկ որսկանը
Սուտլիկ որսկանը, Հովհաննես Թումանյանի հեքիաթը, որը գրվել 1910 թվականին։
Հեղինակը պատմում է մի որսի պատմություն, որը ակնհայտ սուտ է, այդ պատճառով էլ ստացել է «Սուտլիկ որսկան» վերնագիրը։
Սյուժե
Հեղինակը պատմում է, որ մի քանի հոգով գնում են որսի։ Ապա տեսնում են երեք լիճ՝ «երկուսը ցամաք, մնի մեջ էլ ըսկի ջուր չկա»։ ՄԵկ էլ անջուր լճում տեսնում են երեք լողացող բադ։ Որսորդները ցանկանում են սպանել բադերին, սակայն զենք չի լինում իրենց ձեռքին։ Ամեն թևը հինգ գազ ու կես երկարություն ունեցող բադին սպանում է հեղինակի հայրը՝ կարճ ու երկար, հաստ ու բարակ մի փետով։ Բադը մշակելու համար դանակ էր հարկավոր, սակայն ոչ մեկ չուներ, հեղինակի հայրն էլ դանակ ուներ, բայց առանց բերանի։ Այդ անբերան դանակով էլ մշակում են բադին։ Ապա որսորդները շարունակում են ճանապարհը ու տեսնում երեք գյուղ...
Հեքիաթի հիման վրա նկարահանվել է ֆիլմ։
Վալերի Լեոնտև
Վալերի Յակովլևիչ Լեոնտև (Вале́рий Я́ковлевич Лео́нтьев, ), խորհրդային և ռուսական երգիչ, կոմպոզիտոր։ ՌԴ ժողովրդական արտիստ (1996), Ուկրաինական ԽՍՀ վաստակավոր արտիստ (1987): Համամիութենական Լենինյան Կոմերիտմիության մրցանակի դափնեկիր (1985): World Music Awards, ZD Awards, Օվացիա, Ոսկե գրոմոֆոն մրցանակների մրցանակակիր։
Ձայնագրել է ավելի քան 20 ալբոմ, որից շատերը վաճառվել են միլիոնավոր օրինակներով ։ Մամուլում Վալերի Լեոնտևին երբեմն անվանում են ռուսական էստրադայի «մեգաաստղ» և «լեգենդ»  ։
Վաղ տարիներ
Հայրը՝ Յակով Ստեփանովիչ Լեոնտևը (?-1979), սերում էր Արխանգելսկի մարզի պոմորներից։ Մայրը՝ Եկատերինա Իվանովնա Լեոնտևան (ծնյալ՝ Կլյուց) (1906-1996) ծնվել է Ուկրաինայում ։
Մանկությունն անցկացրել է Արխանգելսկի մարզի Խոլմոգորսկի շրջանի Մատիգորսկի գյուղական համայնքում ։
1961 թվականին ընտանիքը տեղափոխվում է Վոլգայի վրա գտնվող Իվանովոյի մարզի Յուրևեց քաղաք, որտեղ էլ Լեոնտևն ավարտում է Ա. Ս. Պուշկինի անվան №1 հանրակրթական դպրոցը։ Ապագա երգիչն ուզում էր օվկիանոսագետ դառնալ. Հեռավորարևելյան համալսարան ընդունվելու փորձերը չեղարկվում են, քանի որ ֆինանսական միջոցները չէին բավարարում։ 1966 թվականին նա փաստաթղթերը տալիս է Ռուսաստանի թատերական արվեստի ինստիտուտ, սակայն վերջին պահին փոշմանում և դրանք հետ է վերցնում։
Վերադառնալով Յուրևեց՝ Լեոնտևը գումար վաստակելու փնտրտուքների մեջ ձեռք է բերում մի քանի մասնագիտություն՝ աղյուսի գործարանում օժանդակ բանվոր, կաթի գործարանի օպերատոր, յուղիչ-բանվոր վուշամանման ֆաբրիկայում, փոստատար, էլեկտրիկ, դերձակ ։
Հետո Վալերին տեղափոխվում է Վորկուտա, որտեղ ընդունվում է Լենինգրադի լեռնային ինստիտուտի մասնաճյուղը։ Որպես լաբորանտ սկսել է աշխատել Հիմքերի և ստորգետնյա շինությունների գիտահետազոտական ինստիտուտում։
Կարիերա
1972 թվականի ապրիլի 9-ին Վորկուտայի հանքափորների և շինարարների մշակութային պալատում կայացավ Վալերի Լեոնտևի անդրանիկ սոլո համերգը։ Նույն թվականին նա Սիկտիվկարում հաղթում է «Песня-72» («Карнавал на Севере» երգով) տարածաշրջանային մրցույթին։ Հաղթանակի մրցանակը Մոսկվայում «Գեորգի Վինոգրադովի էստրադային արվեստի ստեղծագործական արվեստանոցում» ուսանելու հրավերն էր։ Սակայն ուսումը կիսատ է թողնում և 1973 թվականին վերադառնում է Սիկտիվկար, որտեղ սկսում է աշխատել որպես սոլիստ տեղի ֆիլհարմոնիայում՝ դառնալով «Мечтатели» խմբի մենակատարը. խումբը շուտով անվանափոխվում է և դառնում «Эхо»: Այդ կոլեկտիվի հետ Վալերին աշխատում է ցայսօր էլ։
1978 թվականին ավարտում է հեռակա կարգով սովորած Լենինգրադի մշակույթի ինստիտուտը ։ 1979 թվականին Վալերի Լեոնտևը տեղափոխվում է Գորկիի ֆիլհարմոնիա պայմանով, որ վերջինս երգչին կուղարկի Յալթա՝ համամիութենական մրցույթին մասնակցելու։ Ռոբերտ Ռոժդեստվենսկու բանաստեղծության հիման վրա Դավիթ Թուխմանովի «Памяти гитариста» 12 րոպե տևողությամբ բալլադի կատարման համար Լեոնտևն արժանանում է առաջին մրցանակին. ի դեպ, մրցույթը հեռարձակվել է ԽՍՀՄ-ի ողջ տարածքում։ Հետագայում երգիչը շարունակել է համագործակցել Թուխմանովի հետ՝ կատարելով նրա գրած երգերը՝ Իգոր Շաֆերանի բանաստեղծության հիման վրա գրված «Ненаглядная сторона», Լեոնիդ Դերբենյովի՝ «Там в сентябре» երգերը։ Թուխմանովի «Танцевальный час на солнце» երգը 1980 թվականին Բուլղարիայում անցկացվող « Ոսկե Օրփեոս » մրցույթին Վալերի Լեոնտևին առաջին մրցանակի դափնեկիրն է դարձնում ։
1983 թվականի հուլիսի 28-ից մինչև 1995 թվականն աշխատել է Վորոշիլովգրադի ֆիլհարմոնիայում (այսօր՝ Լուգանսկի մարզային ֆիլհարմոնիա)։ Այստեղ Վալերին հանդես է եկել որպես էստրադա ժանրի մենակատար-վոկալիստ, ինչպես նաև «Эхо» վոկալ-գործիքային անսամբլի գեղարվեստական ղեկավար։ Հենց այդ ժամանակահատվածում էլ երգիչն արժանանում է Լենինյան Կոմերիտմիության մրցանակի (1985), իսկ 1987 թվականին դառնում է Ուկրաինական ԽՍՀ-ի վաստակավոր արտիստ։
1980-ական թվականներին սկսում է աշխատել Ռայմոնդ Պաուլսի հետ, առավել ակտիվորեն՝ 1984-1986 թվականներին («Зеленый свет», «Гиподинамия», «Годы странствий», «Затмение сердца», «Исчезли солнечные дни» և այլն)։ «Прощание с мамой» երգը դարձավ Լորա Կվինտի հետ համագործակցության նախակարապետը։ Ամեն տարի նոր երգերի ծրագրով համերգներ էին կայանում, որոնց պրեմիերան լինում էր Լենինգրադի «Հոկտեմբերյան» համերգասրահում, իսկ 1980-ականների կեսերից՝ Մոսկվայի «Ռոսիա» պետական կենտրոնական համերգասրահում. այստեղ են հնչել «Я просто певец» (1982), «Бегу по жизни» (1984), «Наедине со всеми» (1985), «Звездный сюжет» (1986), «Признание» (1987), «Мне кажется, что я ещё не жил» (1990) և այլ երգեր։ Թատրոն գնալու վաղ երազանքը Լեոնտևին տարավ ռոք-օպերայի աշխատանքներին։ Մոսկվայի «Ռոսիա» պետական կենտրոնական համերգասրահում 1988 թվականին կայացավ «Ջորդանո» օպերայի պրեմիերան, որտեղ Վալերին կատարեց երեք տարբեր դեր՝ Ջորդանոյի, Խեղկատակի և Սատանայի ։
Երիտասարդ Վալերի Լեոնտևն իր համար ընտրեց «փայլող ճառագայթ» կերպարը։ Նա կրում էր սպիտակ նեղ կոստյումներ «Շաբաթ երեկոների տենդ» ոճի, իրանը կիպ գրկող կոմբինեզոններ, արծաթագույն սկիններ, լայն սվիտերներ, կրունկով կոշիկներ։ «Песне года-91» համերգին երգելու ժամանակ կրում էր բոսորագույն մետալիկ գույնի լոսինա (անդրավարտիք) և սպորտային վերնաշապիկ՝ խոշոր ցանցերով։ Ավելի ուշ կրել է վինիլային շորտեր և կաշվե բանդաժներ ։
1987 թվականին, Վերակառուցման մուտքով պայմանավորված, ԽՍՀՄ Լուսավորության նախարարությունը մտածում էր մասնակցել «Եվրատեսիլ» երգի մրցույթին։ Լուսավորության նախարար Գեորգի Վեսելյովն առաջարկեց մրցույթին Լեոնտևին ուղարկել։ Սակայն որոշմանը դեմ են արտահայտվում ԽՄԿԿ Կենտրոնական կոմիտեն ու Գորբաչովը ։
1991 թվականին երգիչը The World Music Awards մրցանակ է ստանում՝ որպես ԽՍՀՄ լավագույն կատարող, ձայնակիրների վաճառքի լիդեր ։
1997 թվականին կոմպոզիտոր Յուրի Չերնավսկու հետ ԱՄՆ-ում ձայնագրում է «По дороге в Голливуд» և «Санта-Барбара» ալբոմները։ Այդ ժամանակ էլ Հոլիվուդում ամերիկացիների կողմից նկարահանվել է «По дороге в Голливуд» տեսահոլովակը։
1992-ից 1998 թվականներին աշխատել է Ալլա Դուխովայի «Տոդես» պարախմբի հետ։ 1998 թվականից աշխատել է իր՝ «Վտանգավոր կապեր» բալետի հետ։ 1998 թվականի մարտի 28-ին Մոսկվայի կենտրոնում, Կրեմլի հարևանությամբ, կայացել է Լեոնտևի աստղի բացումը «Էստրադայի աստղերի հրապարակում»։ 2009 թվականին անվանակիր աստղ է բացվել նաև Վիտեբսկում. այն կայացել է Սլավյանսկի բազարի ժամանակ, երբ Լեոնտևին շնորհել են «Արվեստի միջոցով խաղաղություն և փոխըմբռնում» մրցանակը։
1999 թվականին, արտիստի հիսնամյակի կապակցությամբ, կայացել է «Երազատեսության լուսանկարիչը» շոուն, որտեղ լայնորեն կիրառվել են լազերային էֆեկտներ, էկրան, «թռչող» արտիստի հնարքներ։ Նախագծի հեղինակը կոմպոզիտոր Վլադիմիր Եվզերովն էր, ով երգեր էր գրել Ալեքսանդր Բլոկի, Աննա Ախմատովայի, Մարինա Ցվետաևայի և Ռոբերտ Բըրնսի ստեղծագործությունների հիման վրա։
Զելիգ
«Զելիգ» (Zelig), Վուդի Ալլենի պսևդովավերագրական կինոկատակերգությունը։ Համաշխարհային պրեմիերան կայացել է 1983 թվականի հուլիսի 15-ին, ԱՄՆ-ում։ Գլխավոր դերերում Վուդի Ալլենն ու Միա Ֆերոուն են։
Սյուժե
Ֆիլմի գործողությունները տեղի են ունենում 1920-30-ական թվականների Ամերիկայում։ Այն Զելիգ ազգանունով մի հրեայի մասին է, ով կարողանում է կերպարանափոխվել ու նմանվել այն մարդկանց, որոնց հետ այդ պահին շփվում է։ Աֆրոամերիկացիների հետ շփվելիս նա ինքն էլ դառնում է աֆրոամերիկացի, հանրապետականների հավաքույթի ժամանակ այնպիսի ելույթ է ունենում, որը գոհացնում է նրանց, բժիշկ-հոգեբուժների հետ ազատորեն խոսում է պրոֆեսիոնալ մասնագիտական թեմաներով և այլն։ Շուտով հայտնվում է մի բժիշկ՝ Յուդորա Ֆլետչերը, ով սկսում է զբաղվել Զելիգի «բուժմամբ»։
Վալերի Լեոնտև
Արտաքին հղումներ
Կատեգորիա:Ռուս երգիչներ Կատեգորիա:Ռուս կոմպոզիտորներ Կատեգորիա:Ռուս դերասաններ Կատեգորիա:Խորհրդային բանաստեղծներ Կատեգորիա:Ռուս բանաստեղծներ Կատեգորիա:Խորհրդային դերասաններ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուսաստանի Դաշնության ժողովրդական արտիստներ Կատեգորիա:«Ոսկե գրամաֆոն» մրցանակի դափնեկիրներ Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ Կատեգորիա:21-րդ դարի երգիչներ Կատեգորիա:Ռուս երաժիշտներ Կատեգորիա:Ուկրաինայի վաստակավոր արտիստներ Կատեգորիա:20-րդ դարի բանաստեղծներ Կատեգորիա:Խորհրդային կոմպոզիտորներ Կատեգորիա:21-րդ դարի կոմպոզիտորներ
Զելիգ
Թողարկումն ու կոմերցիալ հաջողությունը
Մինչ ցուցադրվելը Վենետիկի կինոփառատոնում ֆիլմն արդեն ցուցաադրվել էր վեց Ամերիկյան կինոթատրոններում և ցուցադրությունների առաջին շաբաթում հասցրել էր 60,119 դոլար շահույթ ապահովել։ Ի վերջո այն վաստակեց 11,798,616դոլար միայն ԱՄՆ-ում ։
Քննադատությունն ու վարկանիշը
Զելիգը 100%-անոց հավանության է արժանացել Rotten Tomatoes ագրեգատորի 21 կինոքննադատների գրախոսականներով։ Կայքում ֆիլմի վարկանիշը կազմում է 7.9՝ 10 հնարավորից ։
New York Times ամսագրին տված իր հարցազրույցում Վինսենտ Քենդբին ասում է, որ իր կարծիքով Զելիգ-ը նման չէ Ռայներ Վերներ Ֆասբինդերի «Բեռլին-Ալեքսանդրպլաց«, կամ Ինգմար Բերգմանի «Ֆաննին ու Ալեքսանդրը» ֆիլմերին։ Քննադատը նշում է, որ այս ֆիլմում Ալլենը գրեթե կատարելության է հասել երգիծանքի ու նմանակման միավորման մեջ ։
Variety ամսագիրը ֆիլմի մասին ասել է, որ այն բավականաչափ ծիծաղելի էր, բայց ավելի շատ ակադեմիական է, քան բուլվարային ։ Christian Science Monitor-ը ֆիլմը որակել է, որպես «հիանալիորեն ծիծաղելի ու դառը» ։ Time Out ամսագիրը նշել է, որ այս ֆիլմը հավակնում է Վուդի Ալլենը լավագույն ֆիլմը կոչվելուն ։ Ֆիլմին անդրադարձել է նաև TV Guide-ը ։
Empire ամսագրի բոլոր ժամանակների 500 լավագույն ֆիլմերի ցանկում Զելիգ-ը 408-րդ հորիզոնականում է ։
Արտաքին հղումներ
Կատեգորիա:1983 ֆիլմեր Կատեգորիա:Ամերիկյան կինոկատակերգություններ Կատեգորիա:Վուդի Ալլենի ֆիլմեր Կատեգորիա:Անգլերեն ֆիլմեր Կատեգորիա:Warner Bros. ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Ջերսիում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:Ամերիկյան ֆենտեզի կինոկատակերգություններ Կատեգորիա:Ֆիլմեր, որոնց գործողությունները տեղի են ունենում 1930-ականներին Կատեգորիա:Սև-սպիտակ ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ֆիլմեր, որոնց գործողությունները տեղի են ունենում 1920-ականներին
SZA
Սոլանա Իմանի Ռոու, ավելի լավ է ճանաչված իր բեմական անվանմամբ (SZA): Ամերիկացի r&b երգչուհի է։ Ծնվել է Սուրբ Լուիս, Միսսուրիում այնուհետև տեղափոխվել Մեյփլվուդ, Նյու Ջերսի  ։ 2012 թ. Ռոուն թողարկեց իր առաջին միքսթեյփը «See.SZA.Run» անվանմամբ, որին հաջորդեց երկրորդ միքսթեյփը «S» անվանմամբ, որն էլ թողարկվեց 2013 թվականի ապրիլին։ Նույն թվականի հուլիսին հայտարարվեց, որ նա «Top Dawg Entertainment» լեյբլին է միացել, ում հետ էլ նա թողարկեց իր մինի ալբոմը (Z): Նրա առաջին ալբոմը թողարկվեց 2017 թվականի հունիսի 9-ին։
Վաղ Կյանք
Սոլանա Ռոուն ծնվել է 1990 թվականի նոյեմբերի 8-ին Սուրբ Լուիս, Միսսուրիում, այնուհետև տեղափոխվել Մեյփլվուդ, Նյու Ջերսի։ Նրա հայրը գործադիր պրոդյուսեր էր CNN-ում, իսկ մայրը AT&T-ում։ Ռոուի մայրը Քրիստոնյա էր, իսկ հայրը Մուսուլման։ Սոլանան նաև ունի մեծ խորթ քույր ։ Սեպտեմբերի 11-ի հարձակումներից հետո Ռոուին դպրոցի երեխաները սկսեցին ծաղրել, դրա պատճառով նա այլևս չկրեց իր հիջաբը։ SZA-ն շարունակում է դավանել Իսլամ : Ռոուն սովորել է «Essex County» համալսարանի արվեստի բաժնում, սակայն չի ավարտել։ Դրանից հետո նա տարբեր աշխատանքներ է կատարել, որպեսզի գումար վաստակի ։ Ռոուն իր բեմական անվանումը ստեղծել է Supreme Alphabet-ից, RZA ռեփփերից ոգեշնչվելով։
2015-ներկա. Ctrl
2014 թ. սեպտեմբերին SZA-ն հայտարարեց, որ «A»-ն կթողարկվի որպես իր առաջին ստուդիո ալբոմը և նշեց, որ այն շատ նման է «S»-ին և իր մեջ կպարունակի թրեպ-ի ելևէջներ, ինչպես նաև ագրեսիվ բառեր ։ Նա նաև հայտարարեց, որ նորից սկսելու է աշխատել Ֆելիքս Սնոուի հետ, ում հետ նախկինում բազմիցս անգամ համագործակցել էր։ Իր առաջին ստուդիո ալբոմի վրա աշխատելու ժամանակ, SZA-ն նաև երգեր էր գրում ուրիշ արտիստների համար։ Դրանցից մի քանիսն են- Բիյոնսեն, Ռիհաննան և Նիքի Մինաժը։ Ռիհաննայի և Թայրեն Դոնալդսոնի հետ մեկտեղ SZA-ն գրեց «Consideration» երգը, որը 2016 թ. թողարկվեց Ռիհաննայի 6-րդ ստուդիո ալբոմում (Anti): Բացի այն գրելուց, SZA-ն նաև երգում է թրեքի մեջ։ Նա հետագայում Ռիհաննայի հետ միասին կատարեց երգը 2016 թ. փետրվարի 24-ին 2016 Brit Awards-ի–ժամանակ ։
SZA-ն առաջին անգամ ալբոմի առաջին սինգլը (Drew Barrymore) կատարեց Jimmy Kimmel Live!-ում, որտեղ և հայտարարեց ալբոմի անունը (Ctrl) : 2017 թ. հունիսի 9-ին SZA-ն թողարկեց իր ալբոմը։ Ctrl-ը ստացավ շատ բարձր գնահատական տարբեր քննադատների կողմից ։ Այն Billboard 200-ում դեբյուտ ունեցավ 3-րդ համարում, 60,000 ալբոմին հավասար միավորներով, որից 25,000-ը մաքուր ալբոմների վաճառք էին, որոնք աջակցվել էին 3 սինգլներով (Drew Barrymore, Love Galore, Broken Clocks) :
2017 թ. հուլիսի 5-ին SZA-ն հայտարարեց հյուսիսային Ամերիկյան շրջագայությունը, «Ctrl the Tour» անվանմամբ։ Շրջագայությունը սկսվեց 2017 թ. օգոստոսի 20-ին Փրովիդենս, Ռոդ Այլենդում։ Այն պետք է ավարտվի 2017 թ. դեկտեմբերի 22-ին, Ֆիլադելֆիա,Պենսիլվանիայում ։ Չնայած նրան, որ շրջագայությունը Եվրոպայով չի անցնելու, 2017 թ. հուլիսի 10-ին Ամերիկացի երգիչ և ռեփեր Բրայսոն Թիլերը հայտարարեց, որ SZA-ն 2017 թ. հոկտեմբերի 17-ից մինջև սույն թվականի նոյեմբերի 30-ը կմիանա իր «Set It Off» շրջագայության Եվրոպական մասին, որը սակայն կապ չունի «Ctrl the Tour»-ի հետ ։
2017 թ. օգոստոսին SZA-ն համագործակցեց Ամերիկյան փոփ ռոք խումբ, Maroon 5-ի հետ «What Lovers Do» սինգլի կապակցությամբ, որը իրենց 6-րդ ստուդիո ալբոմից է ։ Հաջորդ ամիս SZA-ն թողարկեց «Quicksand» երգը, որը հայտնվեց Ամերիկյան կաբելային հեռուստացանցի «Insecure» շոուի մեջ ։ Նույն ամսին նա նաև հայտնվեց Lorde-ի 2-րդ ստուդիո ալբոմի երգերից մեկում (Homemade Dynamite), Քալիդի և Փոսթ Մալոնի հետ մեկտեղ ։
Արտաքին հղումներ
Կատեգորիա:Ամերիկացի երգչուհիներ Կատեգորիա:RCA Records-ի արտիստներ Կատեգորիա:21-րդ դարի ամերիկացի երգիչներ Կատեգորիա:Ամերիկացի հիփ հոփ երգիչներ Կատեգորիա:Բեմական կեղծանուններ
Պալացոլո Վերչելեզե
Պալացոլո Վերչելեզե (Palazzolo Vercellese), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 13 կմ² տարածք։ Բնակչությունը 2008 թվականի տվյալներով 1328 մարդ է։ Հեռախոսային կոդը՝ 0161 ։ Փոստային ինդեքս 13040։ Խտությունը՝ 102 մարդ/կմ²։
Արտաքին հղումներ
Կատեգորիա:Իտալիայի բնակավայրեր
Այրուկ
Այրուկ, հայկական արական անուն։ Առաջացել է հայերեն այր՝ «մարդ» բառի փաղաքշական ձևից ։
Ծանոթագրություններ
Կատեգորիա:Հայկական արական անձնանուններ
Բուզալա
Բուզալա, (Бузала) գյուղ Հարավային Օսիայի հյուսիս-արևմուտքում՝ Ձաուսի շրջանում։ Ըստ 1987 թվականի մարդահամարի տվյալների՝ գյուղի բնակչությունը կազմում է 140 մարդ ։
Բնակչության հիմնական մասը օսերն են, որոնք խոսում են օսերենով։ Կան նաև վրացերենով խոսող վրացիներ և ռուսախոս ռուսներ։
Ծանոթագրություններ
Կատեգորիա:Հարավային Օսիայի գյուղեր
Գյոյդաղ (լեռնագագաթ, Հերհեր գյուղ)
Գյոյդաղ, լեռնագագաթ Հայկական լեռնաշխարհում, Մեծ Ալագյոլ լճից մոտ 20 կմ հարավ-արևելք, Արաքսի ձախակողմյան վտակ Արփա գետի աջ կողմում, Հերհեր գյուղից հյուսիս, անտառապատ վայրում։ Շրջապատում կան հանքային աղբյուրներ (Ջերմուկ, Իստիսու)։ Այս լեռնագագաթի վրա կան մի հին բերդի ավերակներ, որոնք Ալիշանը նույնացնում է Հին Վայոց ձորի գավառի Կապույտ բերդի հետ։ Հնում լեռնագագաթը գոչվում էր Կապույտ ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
Գուստավ Դանիլովսկի
Գուստավ Դանիլովսկի (Gustaw Daniłowski, ծննդյան անունը՝ Ավգուստ Դանիլովսկի, ), լեհ գրող, հրապարակախոս, քաղաքական գործիչ։
Կենսագրություն
Գուստավ Դանիլովսկին ծնվել է Ցիվինսկ քաղաքում, 1863 թվականին ապստամբությանը մասնակցած աքսորականի ընտանիքում։ Սովորել է Խարկովի պոլիտեխնիկական ինստիտուտում։ 1893 թվականին փոխել է անունը և դարձել Գուստավ։ Ուսանողական տարիներին համալրել է հեղափոխական երիտասարդության շարքերը։ Բարձրագույն կրթությունն ավարտելուց հետո տեղափոխվել է Լեհաստան։ 1895 թվականին դարձել է Լեհաստանի սոցիալիստական կուսակցության անդամ։ Նույն թվականին Ստեֆան Ժերոմսկու հետ միասին կազմակերպել են «Światło» («Լույս») մշակութային և կրթական ընկերությունը և Ժողովրդական համալսարանը։
Մասնակցել է 1905 թվականի հեղափոխությանը, 1906 թվականի դեկտեմբերին հեղափոխական խմբակցության նիստի ժամանակ ձերբակալվել է և մի քանի ամիս անցկացրել բանտում։ Ազատ արձակվելուց հետո տեղափոխվել է Կրակով, որտեղ սկսել է ակտիվ գրական գործունեություն ծավալել։ Միաժամանակ դարձել է գաղտնի կազմակերպությունների անդամ։
Մահը
Մահացել է 1927 թվականին։
Պարգևներ
1931 թվականին, հետմահու, պարգևատրվել է Անկախության խաչ պետական պարգևով։
Աղբյուրներ
Կատեգորիա:Լեհ գրողներ Կատեգորիա:Լեհ հրապարակախոսներ Կատեգորիա:Առաջին համաշխարհային պատերազմի մասնակիցներ Կատեգորիա:Լեհաստանի քաղաքական գործիչներ Կատեգորիա:Լեհ թարգմանիչներ Կատեգորիա:Լեհ հեղափոխականներ
Գելիջա (լեռնագագաթ, 2396 մ)
Գելիջա, լեռնագագաթ Հայաստանում, Որոտան գետի վերին հոսանքի շրջանում։ Բարձրությունը մոտ 2396 մետր։ Չպետք է շփոթել մյուս, ավելի բարձրադիր Գելիջայի հետ ։
Ծանոթագրություններ
Կատեգորիա:Լեռնագագաթներ այբբենական կարգով
Անահոկ
Անահոկ, հայկական արական անուն։ Առաջացել է հայերեն անահոկ՝ անվնաս բառից։ Որպես անձնանուն հիշատակված է անթվական մի արձանագրության մեջ, որը գտնվում է Տեկորի Ագրակ գյուղի եկեղեցում ։
Ծանոթագրություններ
Կատեգորիա:Հայկական արական անձնանուններ
Կիկոսի մահը
«Կիկոսի մահը», Հովհաննես Թումանյանի հեքիաթը, որը գրվել է 1913 թվականին։ Հեքիաթը պատմում է մի ընտանիքի հիվանդ երևակայության մասին։
Սյուժե
Մի աղքատ մարդ ու կին են լինում, ովքեր ունենում են երեք աղջիկ։ Մի օր հայրը աղջկան ուղարկում է ջրհորից ջուր բերելու, որի կողքին մի բարձր ծառ է լինում։ Աղջիկը, տեսնելով ծառը, միտք է անում.
Անանուխ (անձնանուն)
Անանուխ, հայկական արական անուն։ Առաջացել է հայերեն անանուխ՝ նանա, mentha բուսանունից։ Իբրև անձնանուն հազվադեպ է գործածվել։ Անանուխ բառը կրճատմամբ դարձել է նախ Աննուխ, ապա Անուխ, որը հնարավոր է եղել է մականուն և ոչ անձնանուն ։
Ծանոթագրություններ
Կատեգորիա:Հայկական արական անձնանուններ
Կիկոսի մահը
Սյուժե
Հայրը, տեսնելով, որ աղջիկը ուշանում է, իր միջնեկ աղջկան է ուղարկում։ Միջնեկ քույրը գալիս է տեսնում, որ իր փոքր քույրը լացում է, հարց ու փորձ է անում և իմանում եղելությունը, ինքը նույնպես սկսում ողբալ մանուկ Կիկոսի համար։ Հայրը, տեսնելով, որ իր միջնեկ աղջիկն էլ չի գալիս, մեծ աղջկան է ուղարկում։ Մեծ քույրը տեսնում է, որ իր փոքր քույրերը լացում են, հարց ու փորձ է անում և իմանում եղելությունը, ապա ինքն էլ սկսում ողբալ մանուկ Կիկոսի համար։ Նույն կերպ գալիս է նաև մայրը ու իմանալով ամեն ինչ՝ սկսում սգալ իր թոռան համար։ Վերջիվերջո ծարաված հայրը վճռում է ինքը գնալ և տեսենել թե ինչ է կատարվում...
Հեքիաթի հիման վրա նկարահանվել է «Կիկոսի մահը» մուտֆիլմը։
Ծանոթագրություններ
Կատեգորիա:Հեքիաթներ
Լա Ֆաժոլ
Լա Ֆաժոլ (La Fajolle), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 14 մարդ, բնակչության խտությունը` 0.89 մարդ/կմ²։ Բնակավայրը զբաղեցնում է 15.79 կմ² տարածք։
Աշխարհագրություն
Գտնվում է Փարիզ քաղաքից 680 կմ հարավ, Մոնպելիե քաղաքից` 185 կմ հարավ-արևմուտք, Կարկասոն քաղաքից` 60 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 8 աշխատունակ (15-64 տարեկան) բնակիչ, որոնցից ակտիվ էին 5-ը, իսկ ոչ ակտիվները` 3։ Ակտիվության ցուցանիշը կազմում է 62,5 %։ 5 աշխատունակ մարդկանցից աշխատել է 5 անձ (3 տղամարդ և 2 կին)։ Գործազուրկ են եղել 0 անձ (0 տղամարդ և 0 կին)։ 3 անաշխատունակներից 1-ը եղել են աշակերտներ կամ ուսանողներ, 1-ը` թոշակառուներ, իսկ 1-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Քսանտեն
Քսանտեն (Xanten, Santen), քաղաք Գերմանիայի Հյուսիսային Հռենոս-Վեսթֆալիա նահանգում։
Դադմելիք
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
Քսանտեն
Քսանտենը բաժանված է վեց քաղաքային շրջանների։
Արտաքին հղումներ
Կատեգորիա:Գերմանիայի քաղաքներ
Քաղաքացիական մահ
Քաղաքացիական մահ (civiliter mortuus), քրեական հանցանքի կամ այլ հանգամանքների արդյունքում դատարանի վճռի հիման վրա քաղաքացուն օբյեկտիվ իրավունքի նորմերով ճանաչված սուբյեկտի ունակությունից՝ գործունակությունից զրկելու ընթացակարգը։ Քաղաքացիական մահվան ինստիտուտն առաջին անգամ ի հայտ է եկել հռոմեական մասնավոր իրավունքում և պահպանվել մի շարք եվրոպական պետությունների ազգային օրենսդրություններում։
Հռոմեական իրավունքի համաձայն՝ «capitis deminutio maxima»-ն (լատիներենից բառացի թարգմանությամբ՝ իրավաբանական կարողությունների նվազում) մի գործընթաց է, որի արդյունքում քաղաքացին զրկվում է բոլոր իրավունքներից ։ Ի սկզբանե այս ինստիտուտը կիրառվել է պատերազմների ժամանակ գերեվարված թշնամական ժողովուրդների և ստրուկների նկատմամբ։ Ժամանակի ընթացքում ի հայտ են եկել այլ հիմքեր, որի արդյունքում քաղաքացիական մահը տարածվել է նաև հասարակության այլ շրջանակներ՝ մինչև պարտատերեր և անգործունակներ։
Միջնադարում քաղաքացիական մահվան անալոգը արգելքն էր։ Կանխամտածված կամ ոչ դիտավորյալ սպանությունը կամ այլ հանցավոր գործողությունը, որը կատարվել է օրենքի խախտման նախադեպով, պատժվել է, սակայն որոշ պարագաներում այն որակվել է որպես օգտակար և Աստծուն հաճելի՝ քաղաքացուն ազատելով ազատազրկումից կամ այլ պատժամիջոցից։
Նախադեպերի պատմություն
Ռուսական իրականության և օրենսդրական պատմության մեջ քաղաքացիական մահվան նախադեպերը հայտնի են եղել որպես կողոպուտի արդիական կարգավորման առարկա ։ Պետրոս I-ի ընդունած զինվորական կանոնները նախատեսել են այնպիսի պատժամիջոցներ, որոնց անարգել իրականացումը հանգեցնում է քաղաքացիական մահվան անալոգին։ Պատճառահետևանքային կապի արդյունքում քաղաքացիական մահը խորհրդային ժամանակաշրջաններում հանգեցրել է մարդու ազատ տեղաշարժման իրավունքի կոպիտ սահմանափակմանը՝ աքսորի կարգավիճակով։ Վերջինս օրենսդրական կարգավորման հիման վրա կոչված էր սահմանափակելու մարդու որոշակի իրավունքներն ու հիմնարար ազատությունները։ 1766 թվականին Ռուսական կայսրությունում ընդունվել է նոր սահմանադրություն, որը մեղմացրել է «Քաղաքացիական մահվան դատապարտելու մասին» քրեասահմանադրական օրենքի իրավակիրառությունը։
Շարունակականության առումով քաղաքացիական մահվան ինստիտուտը ամենաերկարը պահպանվել է Ֆրանսիայում։ Հակաիրավական և ոչ կառուցողական այս օրենքը Ֆրանսիայում արգելվել է միայն 1854 թվականին՝ ազգային օրենսդրության ժողովրդականացման և արդիականացման գործընթացների արդյունքում։ Այդ տարում տվյալ հոդվածով դատապարտված քաղաքացիներն արժանանում են համաներման, և դատարանի վճիռը բեկանվելով հայտարարվում է առ ոչինչ։ Հարկ է նշել, որ չնայած այն հանգամանքին, որ քաղաքացիական մահվան ինստիտուտը Ֆրանսիայի իրավական համակարգից հեռացվել է, այնուամենայնիվ, Նապոլեոն Բոնապարտի կառավարությունը բովանդակել է վերջինիս մասնավոր դեպքերը Ֆրանսիայի Հանրապետության քրեական օրենսգրքի 617-րդ հոդվածում։ Վերջինս չէր նախատեսում քաղաքացիական մահվան դատապարտվելու ընթացակարգը, սակայն նշում էր, որ հատուկ դեպքերում քաղաքացին կարող է զրկվել «բնական և քաղաքացիական իրավունքներից»։ Վերջինիս բովանդակության փոփոխված և մեղմացված տարբերակը մինչ օրս պահպանվում է Ֆրանսիայի Հանրապետության սահմանադրական օրենքներում։
Ծանոթագրություններ
Կատեգորիա:Քաղաքացիական իրավունք Կատեգորիա:Քրեական իրավունք
Հայսմավուրք (4723)
Հայսմավուրք (4723), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4723 թվի տակ։ Ձեռագիրը գրվել է 1684 թվականին Սահակ գրչի, Վարդան գրչի, Վարադեցի գրչի, Տեր Նազար գրչի գրիչի կողմից՝ Վարադայ վանքում։ Ծաղկողները եղել են՝ Սահակ վարպետը և Սարգիս խալիֆայը։ Ստացողը եղել է Սարխոշ Ղասապն։ Գրված է թղթի վրա, որը ունի 39x25 չափս։ Ձեռագիրը կազմված է 388 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։  Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 5ա, 96ա, 124բ, 274ա, 289բ, 386բ, 387ա և այլուր, ծածկագիր գրչի՝ 279բ, 283բ, 284ա, 284բ, 293բ, 293բ, 294ա, 385բ, ծաղկողի և կազմողի՝ 387բ, հետագայի՝ 85բ (1868թ.) :
Ծանոթագրություններ
Կատեգորիա:Մատենադարանի ձեռագրեր
Ֆանժո
Ֆանժո (Fanjeaux), համայնք Ֆրանսիայի Օկսիտանիա մարզի Օդ գավառում :
Բնակչությունը 2008 թվականի դրությամբ կազմում է 776 մարդ, բնակչության խտությունը` 30.44 մարդ/կմ²: Բնակավայրը զբաղեցնում է 25.49 կմ² տարածք:
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 160 կմ արևմուտք, Կարկասոն քաղաքից` 26 կմ արևմուտք:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 466 աշխատունակ (15-64 տարեկան) բնակիչ, որոնցից ակտիվ էին 340-ը, իսկ ոչ ակտիվները` 126: Ակտիվության ցուցանիշը կազմում է 73,0 %: 340 աշխատունակ մարդկանցից աշխատել է 299 անձ (127 տղամարդ և 172 կին): Գործազուրկ են եղել 41 անձ (22 տղամարդ և 19 կին): 126 անաշխատունակներից 52-ը եղել են աշակերտներ կամ ուսանողներ, 40-ը` թոշակառուներ, իսկ 34-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ալբանիայի խորհրդարան
Ալբանիայի խորհրդարան, հայտնի է նաև, որպես Ալբանիայի ազգային ժողով (Kuvendi i Shqipërisë), միապալատ օրենսդիր մարմին Ալբանիայի Հանրապետությունում։ Այն բաղկացած է 140 պատգամավորներից։
Ազգային ժողովի 100 պատգամավորներն ընտրվում են մեծամասնական ընտրակարգով՝ ըստ թաղամասերի (ընտրությունները կատարվում են երկու փուլով), իսկ մնացած 40-ը՝ ըստ կուսակցությունների կամ կուսակցական դաշինքների ներկայացրած ցուցակների։ Յուրաքանչյուր պատգամավոր ընտրվում է 4 տարի ժամկետով։ Ալբանիան, որպես Խորհրդարանական Հանրապետություն, մի շարք լիազորություններ է վստահում ազգային ժողովին։
Ալբանիայի ազգային ժողովը որոշում է երկրի ներքին և արտաքին քաղաքականությունը, իրավունք ունի հաստատել և փոխել երկրի սահմանադրությունը, պատերազմ հայտարարել և խաղաղության պայմանագիր կնքել, վավերացնել և չեղյալ համարել միջազգային համաձայնություններ, ընտրել Ալբանիայի գործադիր իշխանության ղեկավարին՝ նախագահին, գլխավոր դատախազին և գերագույն դատարանի կազմին։ Պատգամավորը չի կարող զբաղեցնել պետական որևէ այլ պաշտոն՝ բացառությամբ կարող է դառնալ միայն Ալբանիայի ԱԳ նախարարների խորհրդի անդամ։ Ալբանիայի խորհրդարանի խոսնակն է Իլիրա Մետան ։
Պատասխան
Ալբանիայի առաջին խորհրդարանը ստեղծվել է 1920 թվականին՝ ի պատասխան Փարիզի խաղաղության վեհաժողովից հետո Ալբանիայի ձեռք բերած նոր տարածաշրջանային հակառակորդների՝ Հունաստանի, Իտալիայի և Հարավսլավիայի թագավորության։
1928 թվականին լուծարվել է Ալբանիայի առաջին խորհրդարանը և երկիրը հռչակվում է սահմանադրական միապետություն։ 1944 թվականին երկրում մտցվում է համընդհանուր ընտրական իրավունքը։ 1945 թվականին Ալբանիայում տեղի են ունենում խորհրդարանական ընտրություններ, որի ժամանակ Ալբանիայի բնակչության ճնշող մեծամասնությունը (97.7%) քվեարկեց կոմունիստների ​​գլխավորած ժողովրդավարական ճակատին (այլ քաղաքական ուժերը չեն մասնակցել ընտրություններին)։
1945-1950 թվականներին երկրում փաստացիորեն տիրում էր միակուսակցական համակարգ։ Երկրի քաղաքական ուժը Ալբանիայի կոմունիստական կուսակցությունն էր (ավելի ուշ`Ալբանիայի աշխատավորական կուսակցություն)։ 1990 թվականին ընդունվել է բազմակուսակցական համակարգ։
Ալբանիայի քաղաքական համակարգում գերիշխող կուսակցություններ դարձան Ալբանիայի դեմոկրատական և հետխորհրդային Ալբանիայի սոցիալիստական կուսակցությունները։
Ծանոթագրություններ
Կատեգորիա:Ալբանիայի խորհրդարան
Լիա Թոմփսոն
Կենսագրություն
Լիա Թոմփսոնը ծնվել է երգչուհի Բարբարա Թոմփսոնի և նրա ամուսնու՝ Քլիֆի ընտանիքում։ Մանուկ հասակում զբաղվել է բալետով, իսկ 14 տարեկանում դարձել է պրոֆեսիոնալ պարուհի և Ամերիկյան բալետի թատրոնում (ABT) ստացել է կրթաթոշակ ։ Թոմփսոնը մասնակցել է ABT-ի ավելի քան 45, ինչպես նաև Փենսիլվանիայի բալետի և Մինեսոտայի բալետի թատրոնների բեմադրություններին ։ Նրա եղբայրը՝ Էնդրյուն, նույնպես դարձել է բալետի պրոֆեսիոնալ արտիստ։
Թոմփսոնը որոշել է դուրս գալ բալետից և դառնալ դերասանուհի։ 20 տարեկանում նա տեղափոխվել է Նյու Յորք՝ սկզբում նկարահանվելով Burger King ընկերության գովազդային հոլովակներում և երաժշտական տեսահոլովակներում։ 1983 թվականին «Ծնոտներ 3» և «Բոլոր ճիշտ քայլերը» ֆիլմերի թողարկմամբ կայացել է կինոյում նրա առաջնաելույթը։ Թոմփսոնի առավել հայտնի դերասանական աշխատանքն է դարձել «Հետ դեպի ապագա» կինոեռագրությունում խաղացած Լորեյն Բեյնսի դերը ։ 1980-ական թվականներին և 1990-ական թվականների սկզբին նա շատ է նկարահանվել կինոյում, իսկ 1990-ական թվականների կեսերին դարձել է առավելապես հեռուստատեսության դերասանուհի։ Թոմփսոնը «Կարոլինան Նյու Յորքում» սիթքոմում, որը հեռարձակվել է NBC ալիքով 1995-2000 թվականներին, խաղացել է գլխավոր դեր։
2000-ական թվականներին Թոմփսոնը հիմնականում նկարահանվել է քիչ հայտնի հեռուստատեսային ֆիլմերում, հեռուստատեսությունում և թատրոնում խաղացել էպիզոդիկ դերերում։ 2000-ական թվականների կեսերին Hallmark-ի արտադրության «Ջեյն Դոու» ինը լիամետրաժ ֆիլմերի շարքերում խաղացել է գլխավոր դեր։ Այս ֆիլմերից երկուսը Թոմփսոնը նկարահանել է որպես ռեժիսոր ։
Անձնական կյանք
1980-ական թվականների կեսերին Թոմփսոնը հանդիպել է դերասան Դենիս Քուեյդի հետ ։ 1989 թվականին ամուսնացել է ռեժիսոր Հովարդ Դոյչի հետ, որի հետ ծանոթացել էր 1987 թվականին՝ «Ինչ-որ մի բան հիանալի» ֆիլմի նկարահանումների ժամանակ։ Նրանք ունեն երկու աղջիկ՝ Մեյդելինը (ծնվ. 1991 թվականին) և Զոին (ծնվ. 1994 թվանկանին) ։ Զոյի Դոյչը գնացել է մոր հետքերով և դարձել է դերասանուհի։
Ծանոթագրություններ
Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացի ռեժիսորներ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ամերիկացիներ իռլանդական ծագմամբ
Մյոբիուսի ֆունկցիա
Մյոբիուսի ֆունկցիա, մուլտիպլիկատիվ թվաբանական ֆունկցիա, որը կիրառվում է թվերի տեսության մեջ և կոմբինատորիկայում։ Անվանվել է գերմանացի մաթեմատիկոս Ավգուստ Մյոբիուսի պատվին, որը առաջին անգամ դիտարկել է այն 1831 թվականին։
Սահմանում
\mu(n) որոշված է բոլոր n բնական թվերի համար, ընդունում է -1,0,1 արժեքները՝ կախված n թվի պարզ արտադրիչների վերլուծման բնույթից։ Ըստ սահմանման ընդունված է համարել \mu(1)=1։
Հատկություններ
Սա հետևում է այն բանից, որ ցանկացած ոչ դատարկ վերջավոր բազմության կենտ էլեմենտներով ենթաբազմությունների քանակը հավասար է զույգ էլեմենտներով ենթաբազմությունների քանակին։
Շարքը բացարձակ զուգամետ է ուղղի վրա,  ուղղի վրա զուգամիտում է պայմանական,  միջակայքում պայմանական զուգամիտությունը համարժեք է Ռիմանի հիպոթեզին, իսկ  դեպքում շարքը չի զուգամետում։
Երբ ճիշտ է նաև․
Բազմության զրոների գծային խտությունը հավասար է, իսկ միավորների խտությունը՝ ։
Մյոբիուսի հղման առաջին բանաձև
Երկու թվաբանական f և g ֆունկցիաների համար
Մյոբիուսի հղման երկրորդ բանաձևը
Երկու իրական f(x) և g(x) ֆունկցիաների համար, որոնք որոշված են   համար այն և միայն այն դեպքում, երբ Այստեղ գումարը  մեկնաբանվում է որպես ։
Մյոբիուսի ընդհանրացված թեորեմը
Դիցուք տրված է որոշակի կարգավորված բազմություն \prec հարաբերությամբ։ Համարենք, որ ։
Սահմանում
Մյոբիուսի ընդհանրացված ֆունկցիան որոշվում է
Հղման բանաձևը
Դիցուք g և f ֆունկցիաները ընդունում են իրական արժեքներ A բազմության վրա և տեղի ունի պայմանը։
Կապը Մյոբիուսի դասական ֆունկցիայի հետ
Եթե A բազմության փոխարեն դիտարկենք բնական թվերի բազմությունը, իսկ a \prec b հարաբերության փոխարեն հարաբերությունը, ապա կստանանք , որտեղ \mu - Մյոբիուսի դասական ֆունկցիան է։
Տես նաև
Դիրիխլեյի բանաձևը
Արտաքին հղումներ
Կատեգորիա:Ֆունկցիա Կատեգորիա:Ֆունկցիաների տեսակներ
Խուրշուդյան (այլ կիրառումներ)
Խուրշուդյան, հայկական ազգանուն։
Կոմիտասի անվան պանթեոն
Կոմիտասի անվան պանթեոն, զբոսայգի-գերեզմանատուն Երևանում, որտեղ ամփոփված են մշակույթի գործիչներ և անվանի հասարակական-քաղաքական գործիչներ։ Պանթեոնում են թաղված նաև Մարտիրոս Սարյանի, Ավետիք Իսահակյանի, Ստեփան Զորյանի կանայք ։
Պատմություն
Զբոսայգու տարածքը մինչև 1930-ական թվականների կեսերը եղել է «Մլեր» գերեզմանատունն ու նրա մատուռը ։ Այսօր, դրանից պահպանվել է միայն գերեզմանատան կրաշաղախ պարսպից մի հատվածը։ 1930-ական թվականներին Երևանի քաղաքային խորհրդի գործադիր կոմտեի որոշմամբ գերեզմանատունը փակվում է, իսկ տեղում՝ ամայի տարածքում, հիմնադրվում է զբոսայգի, որի մի անկյունը Աղասի Խանջյանի նախաձեռնությամբ վերածվում է արվեստի գործիչների գերեզմանատան։ 1936 թվականին՝ մահից մեկ տարի անց, այստեղ է տեղափոխվում Կոմիտասի աճյունը ։ 1969 թվականին Ստեփան և Ռուզան Քյուրքչյանների հովանավորությամբ, կառուցվում են տուֆակերտ, քանդակազարդ հյուսիսային պատն ու միջնապատը։ Պանթեոնը հիմնապես նորոգվել է 2005 թվականին ։
Ծանոթագրություններ
Կատեգորիա:1930 ստեղծվածներ Կատեգորիա:Երևանի գերեզմանատներ Կատեգորիա:Երևանի տեսարժան վայրեր Կատեգորիա:Գերեզմանատներ այբբենական կարգով
Գոռոզ թագավորը (հեքիաթ)
Գոռոզ թագավորը, հնդկական ժողովրդական հեքիաթ ։